**УСЛОВИЕ НА ЗАДАЧАТА**

За тази задача са предоставени данни във файл **Climate.xls,** който ще намерите в ресурсите.

Училищен еко-клуб разполага с данни за средните месечни температури в периода 1991-2011 г. Създайте кратък доклад, базиран на предоставените данни, с оценка на тенденцията за промяна на средната годишна температура за периода 2004-2008 година.

Докладът трябва да е на една страница с размер А4, с портретна ориентация. Размерът на шрифта на текста и другите обекти в доклада се подбират така, че информацията в него да бъде добре структурирана и лесна за четене. В текста трябва да са спазени книжовноезиковите норми на българския език.

**Докладът трябва да съдържа следните елементи:**

* **Заглавие** – „Доклад за зимните температури“
* **Таблица** с най-ниската средна месечна температура и месеца, в който е достигната в периода 2004 - 2008 г.

|  |  |  |  |  |  |
| --- | --- | --- | --- | --- | --- |
| Година | 2004 | 2005 | 2006 | 2007 | 2008 |
| Най-ниска средна месечна температура |  |  |  |  |  |
| Месец |  |  |  |  |  |

*Данните за температурите да бъдат закръглени до един знак след десетичната запетая.*

* **Средна температура** от температурите в зимните месеци декември, януари и февруари в периода 2004-2008 г. Стойността за температурата да се закръгли до един знак след десетичната запетая и да сe обозначи със символ „°“ за градус.

Информацията се представя центрирано на страницата и е отделена от останалия текст с 2 хоризонтални линии (отгоре и отдолу).

* **Диаграма,** представяща изменението на най-ниските средни месечни температури за периода. Диаграмата трябва да има заглавие, обозначение на осите и легенда.
* **Извод** за тенденцията на изменение на най-ниската температура в периода.
* **Дата** (Посочва се датата на изготвяне на доклада)
* **Изготвил доклад**а (посочва се „Координатор на Училищен еко-клуб“. Не се пише име на човек, за да се запази анонимността.)
* Обозначава се **място за подпис на координато**ра.

Запишете доклада във файл в **PDF** формат с име **Doklad**и изпратете чрез системата за оценяване.